Titulus cardinalitius
Titulus cardinalitius est titulus a Romano Pontifice cardinalibus datum Romanarum Ecclesiarum. Secundum Codicem Iuris Canonici, Cardinalium Collegium in tres ordines distribuitur: episcopalem . . . ; presbyteralem et diaconalem. Cardinales episcopi titulum accipiunt Ecclesiae suburbicariae Romae; vel, si Patriarcha Orientalis ad cardinalatum elevatus est, non assumit titulum sed ipsum habet suae Ecclesiae. Cardinales autem presbyteri et diaconi suus cuique titulus aut diaconia in Urbe assignatur a Romano Pontifice. Decanus vero Cardinalium Collegii titulum habet dioecesim Ostiensem, una cum alia Ecclesia quam in titulum iam habeat.